b'\n_START_ARTICLE_\nCEV-cup\n_START_SECTION_\nOsallistuminen\n_START_PARAGRAPH_\nCEV-cupiin saavat osallistua kaikkien Euroopan maiden joukkueita. Maakiinti\xc3\xb6 kuitenkin rajoittaa joidenkin osallistuvien maiden joukkueita. Eniten paikkoja CEV-cupiin saa Italia, kun taas Suomesta CEV-cupiin saa osallistua kaksi joukkuetta. Kaudella 2008\xe2\x80\x932009 CEV-cupiin osallistuvat suomalaisjoukkueista Pielaveden Sampo ja hallitseva suomenmestari Rovaniemen Santasport.\n_START_SECTION_\nHistoria\n_START_PARAGRAPH_\nCEV-Cup pelattiin ensimm\xc3\xa4isen kerran kaudella 1980-1981. Tuolloin miesten turnauksen voittoon eteni ranskalainen mahtiseura AS Cannes, joka p\xc3\xa4ihitti finaalissa italialaisen Loreton. Perustamisvuodesta l\xc3\xa4htien CEV-Cupia on pelattua s\xc3\xa4\xc3\xa4nn\xc3\xb6llisesti, ja se on noussut Lentopallon Mestareiden liigan j\xc3\xa4lkeen Euroopan toiseksi arvostetuimmaksi seurajoukkueiden v\xc3\xa4liseksi kilpailuksia. Eniten CEV-Cupin mestaruuksia on mennyt Italiaan, jonka seurajoukkueet ovat voittaneet kyseisen kilpailun per\xc3\xa4ti 21 kertaa. Vain kerran CEV-Cupin historian aikana finaalissa ei olla n\xc3\xa4hty italialaisv\xc3\xa4ri\xc3\xa4. Kyseinen kerta tapahtui vuonna 1990 kun finaalissa kohtasi saksalaisjoukkue FC Moerser sek\xc3\xa4 jugoslavialainen Partizan Beograd. Italialaiset seurajoukkueet ovat kohdanneet finaalissa toisensa per\xc3\xa4ti kahdeksan kertaa historian aikana. Muita menestyji\xc3\xa4 kilpailussa ovat olleet belgialaisjoukkueet sek\xc3\xa4 ven\xc3\xa4j\xc3\xa4lt\xc3\xa4 tulleet joukkueet.\n_START_SECTION_\nSuomalaiset menestyj\xc3\xa4t\n_START_PARAGRAPH_\nSuomalaisjoukkueet eiv\xc3\xa4t ole ikin\xc3\xa4 p\xc3\xa4\xc3\xa4sseet juhlimaan CEV-Cupin voittoa, mutta menestyst\xc3\xa4 seurat ovat ottaneet kilpailussa. Pielaveden Sampo on edennyt vuosina 2007 sek\xc3\xa4 2008 cupissa aina kahdeksan parhaan joukkoon. Sampon kohtaloksi on muodostunut kahtena viime kautena tippiminen lopulta mestaruuteen edenneelle joukkueelle. Rovaniemen Santasport on ollut CEV-Cupissa kausilla 2007 ja 2008 kuudentoista parhaan joukossa.'